text: Patienter i Horsens bliver fejlbehandlet
  20 september 2012 kl. 07.01
  Patienterne på sygehuset i Horsens bliver fejlbehandlet oftere end patienter på andre sygehuse.
  Ifølge en patientundersøgelse har 14 procent af patienterne på sygehuset i Horsens oplevet, at der skete fejl under indlæggelsen.
  Det gør sygehuset i Horsens til det sygehus i Region Midtjylland, som har flest fejl.
  - Vi kan blive bedre, og det arbejder vi rigtig meget med, men man skal anerkende, at personalet faktisk gør en stor indsats for at gøre det rigtig godt for patienterne og de pårørende, siger cheflæge Jørgen Schøler Kristensen til DR Østjylland.
  